《送琇上人》
唐代·郑巢

古殿焚香外，清羸坐石棱。茶烟开瓦雪，鹤迹上潭冰。

孤磬侵云动，灵山隔水登。白云归意远，旧寺在庐陵。

作者简介：郑巢，[唐]（约公元八六七年前后在世）字不祥，钱塘人。生卒年均不详，约唐懿宗咸通中前后在世。大中间，举进士。姚合为杭州刺史，巢献诗游其门馆。合颇奖重，凡登览燕集，巢常在侧。后不仕而终。巢著有诗一卷，《唐才子传》传于世。